Številka: 6712-72/2024-2180-25

Datum: 29. 9. 2025

Na podlagi prvega odstavka 12. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B; v nadaljnjem besedilu: ZŠpo-1) minister, pristojen za šport, določa programe in področja športa, ki se sofinancirajo v letu 2025, in obseg sredstev, ki se zagotovijo v Proračunu Republike Slovenije za leto 2025 (Uradni list RS, št. 123/23 in 104/24) s

**SPREMEMBO LETNEGA PROGRAMA ŠPORTA**

**V REPUBLIKI SLOVENIJI ZA LETO 2025**

Letni program športa v Republiki Sloveniji za leto 2025 (št. 6712-72/2024/5 z dne 30. 12. 2024, s spremembami št. 6712-72/2024/12 z dne 24. 3. 2025, 6712-72/2024/15 z dne 26. 3. 2025, 6712-72/2024-2180-19 z dne 21. 5. 2025 in 6712-72/2024-2180-22 z dne 20. 6. 2025) se spremeni kot sledi:

1. **Povečanja sredstev:**
2. V točki »*6.1.7. Vrhunski šport*« se višina sredstev za podtočko *»6.1.7.2 Priprave in nastopi reprezentanc na mednarodnih več panožnih športnih tekmovanjih (JR LPŠ)«* spremeni z 2.729.750 EUR na 3.279.750 EUR.
3. V točki *»6.4.1. Delovanje športnih organizacij«* se višina sredstev za podtočko *»6.4.1.7 Delovanje javnih zavodov za šport na nacionalni ravni (javni zavod ZŠRS Planica)«* spremeni z 1.219.258 EUR na 1.234.258 EUR.
4. **Znižanje sredstev zaradi neporabe:**
5. V točki »*6.1.7. Vrhunski šport*« se višina sredstev za podtočko *»6.1.7.3 Razvoj strokovnih kadrov v vrhunskem športu«* spremeni z 1.000.000 EUR na 450.000 EUR.
6. V točki *»6.5.1. Športne prireditve«* se višina sredstev za podtočko *»6.5.1.3 Bloudkova priznanja – nagrade (Zakon o Bloudkovih priznanjih – ZbloP)«* spremeni s 585.680 EUR na 570.680 EUR.

Upoštevaje spremembe iz točke I. se računsko popravijo tudi vsote, in sicer se pri točkah in podtočkah ustrezno spremenijo seštevki vrednosti sredstev, tako da se v točki *»6.4. ORGANIZIRANOST V ŠPORTU«* višina sredstev spremeni s 3.526.295 EUR na 3.541.295 EUR in v točki *»6.4.1. Delovanje športnih organizacij«* s 3.354.929 EUR na 3.369.929 EUR. V točki *»6.5. ŠPORTNE PRIREDITVE IN PROMOCIJA ŠPORTA«* se višina sredstev spremeni z 1.730.680 EUR na 1.715.680 EUR in v točki *»6.5.1. Športne prireditve«* z 1.300.680 EUR na 1.285.680 EUR. V ostalem delu ostaja Letni program športa za leto 2025 in njegova obrazložitev nespremenjena.

Ministrstvo v 5 dneh po sprejemu sprememb na spletni strani objavi čistopis Letnega programa športa v Republiki Sloveniji za leto 2025 z upoštevanimi spremembami, ki je priloga tega sklepa.

Te spremembe pričnejo veljati naslednji dan po sprejemu.

**OBRAZLOŽITEV:**

Na podlagi prvega odstavka 12. člena ZŠpo-1 minister, pristojen za šport, določa programe in področja športa, ki se sofinancirajo v letu 2025, in obseg sredstev, ki se zagotovijo v Proračunu Republike Slovenije za leto 2025 (Uradni list RS, št. 123/23 in 104/24). Skladno s tem je dne 30. 12. 2024 minister, pristojen za šport, določil Letni program športa v Republiki Sloveniji za leto 2025 (v nadaljnjem besedilu: LPŠ 2025) in dne 24. 3. 2025, 26. 3. 2025, 21. 5. 2025 in 20. 6. 2025 spremembe LPŠ 2025.

Med izvajanjem LPŠ 2025 so se zaradi objektivno spremenjenih razmer izkazale potrebe po prerazporeditvi sredstev znotraj programa s ciljem, da se zagotovi namenska poraba vseh sredstev LPŠ 2025. S spremembo se sredstva prerazporejajo s postavke, kjer sredstev iz objektivnih razlogov ne bo mogoče v celoti porabiti, na postavko, kjer se je pokazala dodatna potreba po sredstvih in to izhaja iz predpisov, ki ministrstvo zavezujejo k sofinanciranju določene dejavnosti.

Potrebno zvišanje sredstev na postavki je:

* v točki **I. A) 1.** je predvidena namenitev dodatnih 550.000,00 EUR sredstev za postavko »Priprave in nastopi reprezentanc na mednarodnih več panožnih športnih tekmovanjih (JR LPŠ)«, v okviru česa se predvideva dodatno sofinanciranje priprav na Olimpijske igre;



* v točki **I. A) 2.** je predvidena namenitev dodatnih 15.000,00 EUR sredstev za postavko »Delovanje javnih zavodov za šport na nacionalni ravni (javni zavod ZŠRS Planica)«, v okviru česa se predvideva večja poraba sredstev za materialne stroške.



Zvišanje sredstev se bo financiralo s prerazporeditvijo oziroma znižanjem sredstev na naslednji postavki, kjer sredstva objektivno ne bodo porabljena do konca proračunskega leta, in sicer:

* v točki **I. B) 1.** se na postavki »Razvoj strokovnih kadrov v vrhunskem športu« znižajo namenjena sredstva za 550.000,00 EUR;



* v točki **I. B) 2.** se na postavki »Bloudkova priznanja – nagrade (Zakon o Bloudkovih priznanjih – ZbloP) znižajo namenjena sredstva za 15.000,00 EUR.



Pozitivni mnenji k spremembam Letnega programa športa v Republiki Sloveniji za leto 2025, sta v skladu s prvim odstavkom 12. člena ZŠpo-1, podala Strokovni svet Republike Slovenije za šport na svoji 29. dopisni seji dne 22. 9. 2025 in Olimpijski komite Slovenije - Združenje športnih zvez na 27. dopisni seji IO OKS-ZŠZ dne 24. 9. 2025.

Sprememba je s proračunskega vidika nevtralna in ne predstavlja dodatnih obremenitev za veljavni Proračun Republike Slovenije za leto 2025. Sredstva za financiranje programa so zagotovljena na proračunskih postavkah št. 231814 in 231817. Sredstva na proračunskih postavkah ministrstva ostanejo nespremenjena.

S tem je utemeljena točka I. sprememb LPŠ 2025.

---

Sprejeti LPŠ 2025 vsebuje tabelarni prikaz razporeditve sredstev po posameznih proračunskih postavkah ter seštevke po posameznih točkah in podtočkah. Navedene številke se tudi ustrezno spremenijo, kar izhaja iz čistopisa z označenimi spremembami.

S tem je utemeljena točka II. sprememb LPŠ 2025.

---

Za nemoteno izvedbo postopkov financiranja športnih programov v letu 2025 je ključno, da spremembe Letnega programa športa (LPŠ 2025) začnejo veljati čim prej, torej že naslednji dan po njihovem sprejemu. Zamuda pri uveljavitvi sprememb bi lahko imela več negativnih posledic, ki bi vplivale na izvajalce športnih programov, športnike in celotno športno skupnost.

S tem je utemeljena točka III. sprememb LPŠ 2025.

 Matjaž Han

 MINISTER

Priloga:

* čistopis Letnega programa športa v Republiki Sloveniji za leto 2025 z upoštevanimi spremembami